****

**ສາທາລະນະ​ລັດ​ ປະຊາທິປະ​ໄຕ ປະຊາຊົນ​ລາວ**

**ສັນຕິພາບ ​ ເອກະລາດ ປະຊາທິປະ​ໄຕ ​ເອກະ​ພາບ ວັດທະນະ​ຖາວອນ**

**--------------------------**

**ແຂວງ ຫຼວງພະບາງ**

**​ເມືອງ ຫຼວງພະ​ບາງ**

**ບ້ານ ສັງຄະໂລກ ວັນທີ............ພະຈິກ 2016.**

**ໃບຄໍາຮ້ອງຂໍອຸທອນ**

**ຮຽນ:** ທ່ານ ປະທານ ສານປະຊາຊົນ ພາກເໜືອ, ທີ່ເຄົາລົບ.

 **ເລື່ອງ:** ຂໍອຸທອນຄໍາຕັດສິນ.

**- ອີງຕາມ:** ແນວທາງລຶບລ້າງ ຄວາມທຸກຍາກ ຂອງປະຊາຊົນ, ທີ່ພັກ-ລັດຖະບານແຫ່ງ ສປປ ລາວ ວາງອອກ.

**- ອີງຕາມ:** ກົດໝາຍ, ວ່າດ້ວຍສິດ ແລະ ພັນທະຂອງພົນລະເມືອງລາວ ຕໍ່ໜ້າກົດໝາຍ ແຫ່ງ ສປປ ລາວ.

- ອີງຕາມ: ສັນຍາຊື້-ຂາຍ ດິນ, ເລກທີ 01 / ສຄລ, ທີ່ບ້ານ ສັງຄະໂລກ, ວັນທີ 08 / 01 / 2012 ລະຫ່ວາງ ນາງ ບຸນທັນ ແລະ ທ້າວ ເພັດຈໍາພອນ ຂຸນດາລາ.

**- ອີງຕາມ:** ໃບຢັ້ງຢືນ ເລກທີ 246/ຫຊສ,ຫຼບ, ລົງວັນທີ 11 /04/2015 ຂອງຫ້ອງການຊັບພະຍາກອນທໍາມະ

ຊາດ ແລະ ສິ່ງແວດລ້ອມ, ເມືອງຫຼວງພະບາງ.

**- ອີງຕາມ:** ໃບຢັ້ງຢືນ ເລກທີ 205 / ພຊສ, ຫຼວງພະບາງ, ວັນທີ 02 FEB 2016 ຂອງພະແນກ ຊັບພະຍາ

ກອນທໍາມະຊາດ ແລະ ສິ່ງແວດລ້ອມ, ແຂວງຫຼວງພະບາງ, ກ່ຽວກັບເນື້ອທີ່ດິນ ຂອງທ້າວເພັດຈໍາພອນ ຂຸນດາລາ-ທ້າວ ແສງວົງຈິດ ຢາງວິໄລ ທີ່ດິນຕັ້ງຢູ່ສັງຄະໂລກ ເມືອງ ຫຼວງພະບາງ ແຂວງ ຫຼວງພະບາງ.

**- ອີງຕາມ:** ເນື້ອໃນ ຄໍາຕັດສິນ ຄະນະສານແພ່ງຂັ້ນຕົ້ນ ຂອງສານປະຊາຊົນແຂວງຫຼວງພະບາງ, ສະບັບ ເລກທີ 012 / ຂຕ.ພ, ລົງວັນທີ 14 ພະຈິກ 2016.

ຂ້າພະເຈົ້າ; ນາງ ບຸນທັນ ລັກປະສິດ, ອາຍຸ **59** ປີ, ຊົນຊາດລາວ, ສັນຊາດ ລາວ, ຊົນເຜົ່າລາວລຸ່ມ, ສາສະໜາພຸດ, ອາຊີບປະຊາຊົນ. ປັດຈຸບັນຢູ່ບ້ານ ສັງຄະໂລກ, ໜ່ວຍ 0**5,** ເຮືອນ ເລກທີ **090** ເມືອງຫຼວງພະບາງ, ແຂວງ ຫຼວງພະບາງ, ມີລູກ 2 ຄົນ, ເປັນ ( ຈໍາເລີຍ ).

ຂໍຖືເປັນກຽດ, ຍື່ນໃບຄໍາຮ້ອງສະບັບນີ້, ຮຽນມາຍັງທ່ານ ປະທານສານປະຊາຊົນ ພາກເໜືອປະຈໍາ ແຂວງຫຼວງພະບາງ; ມີຈຸດປະສົງ: ເພື່ອຂໍອຸທອນ **ຄໍາຕັດສິນ** ຂອງຄະນະສານແພ່ງ ຂັ້ນຕົ້ນ, ເລກທີ 012 / ຂຕ.ພ, ລົງວັນທີ 14 ພະຈິກ 2016.

**ລະຫວ່າງ**

ທ້າວ ເພັດຈຳພອນ ຂຸນດາລາ ອາຍຸ 52 ປີ, ສັນຊາດ ລາວ, ອາຊີບ ນັກທຸລະກິດ ປັດຈຸບັນຢູ່ບ້ານຊຽງທອງ, ໜ່ວຍ 02, ເຮືອນເລກທີ 22, ເມືອງຫຼວງພະບາງ, ແຂວງ ຫຼວງພະບາງ (ໂຈດ).

ນາງ ບຸນທັນ ລັກປະສິດ, ອາຍຸ **59** ປີ, ຊົນຊາດລາວ, ສັນຊາດ ລາວ, ຊົນເຜົ່າລາວລຸ່ມ, ສາສະໜາພຸດ, ອາຊີບເຮັດສວນ. ປັດຈຸບັນຢູ່ບ້ານ ສັງຄະໂລກ, ໜ່ວຍ 0**5,** ເຮືອນ ເລກທີ **090** ເມືອງຫຼວງພະບາງ, ແຂວງ ຫຼວງພະບາງ, ມີລູກ 2 ຄົນ, ເປັນ (ຈໍາເລີຍ).

ກ່ຽວເລື່ອງ: ການທວງເອົາເງີນຄືນ.

* **ຂຽນເຫດການຂອງຄະດີໂດຍຫຍໍ້:**
* **ບັນຫາທີ່ບໍ່ພໍໃຈຕໍ່ຄຳຕັດສິນຂອງສານຂັ້ນຕົ້ນພ້ອມດ້ວຍເຫດຜົນ ແລະ ຫຼັກຖານອ້າງອີງມີຄື:**

1.) ອີງໃສ່ມາດຕາ 40 ຂອງກົດໝາຍ ວ່າດ້ວຍຂໍ້ຜູກພັນສັນຍາ ແລະ ນອກສັນຍາ ສະບັບປັບປຸງ ປີ 2008 ໄດ້ກຳນົດໄວ້ວ່າ: ຄຸນນະພາບ ຂອງຊັບສີ່ງຂອງທີ່ຂາຍ ຕ້ອງໃຫ້ຖືກຕ້ອງ ຕາມເນື້ອໃນສັນຍາ. ຖ້າວ່າຊັບສິ່ງຂອງ ທີ່ຂາຍນັ້ນ ຫາກບໍ່ມີຄຸນນະພາບຕາມທີ່ໄດ້ກຳນົດໄວ້ໃນສັນຍາແລ້ວ ຜູ້ຂາຍຕ້ອງຮັບຜິດຊອບຕໍ່ຊັບສິ່ງຂອງດັ່ງກ່າວ.

2.) ສານແພ່ງຂັ້ນຕົ້ນນຳເອົາມູນຄ່າຂອງການຊື້ຂາຍທີ່ດິນ ຈຳນວນ 9.600.000 ບາດ ມາຫານໃຫ້ເນື້ອທີ່ດິນ ທັງສອງຕອນ 16,131 ຕາແມັດ ເທົ່າກັບ 595 ບາດ / ຕໍ່ 1 ຕາແມັດ ແລະ ເນື້ອທີ 1 ເຮັກຕາ ເທ່ົ່າກັບ 10.000 ຕາແມັດ x 595 ບາດ / ຕໍ່ 1 ຕາແມັດ ເທົ່າກັບເງີນຈຳນວນ 5.951.232 ບາດ, ດັ່ງນັ້ນ ສານຈື່ງເຫັນຄວນໃຫ້ນາງ ບຸນທັນ (ຈຳເລີຍ) ໃຊ້ແທນເງີນຄ່າທີ່ດິນ ຈໍານວນ 5.951.232 ບາດ ຄືນໃຫ້ແກ່ທ້າວ ເພັດຈຳພອນ ຂຸນດາລາ (ໂຈດ).

3.) ມາດຕາ 10 ຂໍ້ 3, ມາດຕາ 19 ຂໍ້ 1, ມາດຕາ 20 ຂໍ້ 3 ແລະ ມາດຕາ 21 ວັກ 2 ຂອງກົດໝາຍ, ວ່າດ້ວຍຂໍ້ຜູກພັນສັນຍາ ແລະ ນອກສັນຍາ ສະບັບປັບປຸງ ປີ 2008 ສັນຍາຊື້ຂາຍດິນ ສະບັບເລກທີ 01 / ສຄລ, ລົງວັນທີ 8 ມັງກອນ 2012 ລະຫວ່າງ ນາງ ບຸນທັນ (ຈຳເລີຍ), ທ້າວ ເພັດຈຳພອນ ຂຸນດາລາ(ໂຈດ), ທ້າວ ອ້ວນ ວົງສຸດທິ ແລະ ທ້າວ ແສງວົງຈິດ ຢ່າງວິໄລ ແມ່ນເປັນໂມຄະບໍ່ເດັດຂາດ ຫຼື ເປັນໂມຄະບາງສ່ວນ.

4.) ການອາຍັດຊັບທີ່ດິນ ແລະ ເຮືອນ, ເລກບັນຊີເງີນຝາກ, ຢູ່ທະນາຄານການຄ້າຕ່າງປະເທດລາວ ມະຫາຊົນແຂວງຫຼວງພະບາງ ທີ່ອອກຊື່ນາງ ບຸນທັນ (ຈຳເລີຍ) ນັ້ນ ເມື່ອສານໄດ້ຄົ້ນຄວ້າພິຈາລະນາແລ້ວ ມີເຫດຜົນ ເນື່ອງຈາກວ່າ: ທີ່ດິນພ້ອມດ້ວຍເຮືອນໜື່ງຫຼັງ ແລະ ບັນຊີເງີນຝາກຢູ່ທະນາຄານການຄ້າຕ່າງປະເທດລາວມະຫາຊົນແຂວງຫຼວງພະບາງ.

**ບັນຫາທີ່ຈະສະເໜີໃຫ້ສານປະຊາຊົນພາກເໜືອ ພິຈາລະນາ:**

 ໃນວັນທີ່ 14 ພະຈິກ 2016, ເວລາ 14 ໂມງ 00 ນາທີ, ຂ້າພະເຈົ້າ, ພ້ອມດ້ວຍລູກ ໄດ້ເຂົ້າຮ່ວມ ປະຊຸມສານ, ຢູ່ທີ່ຫ້ອງປະຊຸມສານຂອງສານປະຊາຊົນ ແຂວງຫຼວງພະບາງ ເພື່ອຮັບຟັງ ການພິຈາລະນາຄະດີແພ່ງ ເລກທີ 17 / ຂຕ.ພ, ລົງວັນທີ 11 ທັນວາ 2015 ແລະ ຮັບຟັງການຕັດສິນຂອງສານ.

 ຜ່ານການຮັບຟັງ ການສອບຖາມຂອງຄະນະສານ ແລະ ຜູ້ຕາງໜ້າອົງການໄອຍະການແຂວງຈາກທັງສອງ ຝ່າຍ ແລະ ຮັບຟັງການ ອ່ານຄໍາ ພິພາກສາຂອງປະທານ ຄະນະສານແພ່ງ, ພ້ອມທັງອ່ານເນື້ອໃນສໍາເນົາ ຄໍາຕັດສິນຂອງຄະນະ

ສານແພງທັງໝົດແລ້ວ ເຫັນວ່າ: ຄໍາຕັດສິນ ຍັງບໍ່ມີຄວາມຍຸຕິທໍາ, ມີບາງເນື້ອໃນ ຍັງມີການອຶມອໍາ ທີ່ບໍ່ກ້າສະແດງອອກ,

ແລ້ວພິພາກສາວ່າ:

1. ອີງໃສ່ມາດຕາ 40 ຂອງກົດໝາຍວ່າດ້ວຍຂໍ້ຜູກພັນສັນຍາ ແລະ ນອກສັນຍາສະບັບປັບປຸງ ປີ 2008 ໄດ້ກຳ

ນົດໄວ້ວ່າ: ຄຸນນະພາບຂອງຊັບສີ່ງຂອງທີ່ຂາຍ ຕ້ອງໃຫ້ຖືກຕ້ອງຕາມເນື້ອໃນສັນຍາ. ຖ້າວ່າຊັບສິ່ງຂອງ ທີ່ຂາຍນັ້ນ ຫາກບໍ່ມີຄຸນນະພາບຕາມທີ່ໄດ້ກຳນົດໄວ້ໃນສັນຍາແລ້ວ ຜູ້ຂາຍຕ້ອງຮັບຜິດຊອບຕໍ່ຊັບສິ່ງຂອງດັ່ງກ່າວ.

ຮຽນ ປະທານຄະນະສານພາກ, ທີ່ເຄົາລົບ!

ການຊື້ ແລະ ການຂາຍທີ່ດິນດັ່ງກ່າວມັນແມ່ນຄວາມພໍໃຈທັງສອງຝ່າຍ, ( ຜູ້ຊື້ ແລະ ຜູ້ຂາຍ ) ດ້ວຍຄວາມໂປ່ງໃສ, ເປີດເຜີຍ ບົນພື້ນຖານຄວາມເປັນເອກະພາບຕໍ່ໜ້າກົດໝາຍຂອງບ້ານ-ເມືອງ ແລະ ພ້ອມກັນສ້າງບົດສັນຍາ ຊື້-ຂາຍຊ້ອງໜ້າ ອົງການປົກຂອງບ້ານ ສັງຄະໂລກ ແລະ ລົງລາຍເຊັນດ້ວຍກັນ ພ້ອມທັງພະຍານຂອງທັງສອງຝ່າຍ ໄວ້ເປັນຫຼັກຖານອ້າງອີງ ຕາມໃບສັນຍາ ເລກທີ 01 / ສຄລ, ທີ່ບ້ານ ສັງຄະໂລກ, ວັນທີ 08 / 01 / 2012 ລະຫ່ວາງ ນາງ ບຸນທັນ (ຈໍາເລີຍ) ແລະ ທ້າວ ເພັດຈໍາພອນ ຂຸນດາລາ( ໂຈດ).

ໃນບັນຫາທີ່ວ່າ: **ຄຸນນະພາບຊັບສີ່ງຂອງທີ່ຂາຍ** **ຕ້ອງໃຫ້ຖືກຕ້ອງຕາມເນື້ອໃນສັນຍານັ້ນ:** ຄວາມຈິງການຊື້-ຂາຍ ລ້ວນແຕ່ດໍາເນີນຖືກຕ້ອງຕາມຂັ້ນຕອນຂອງກົດໝາຍ, ບໍ່ມີເງື່ອນງໍາ, ສະຫຼັບ-ຊັບຊ້ອນ ແລະ ປອມແປງແຕ່ຢ່າງໃດເລີຍ.

 ສ່ວນຕົວເລກໃນເນື້ອທີ່ ບໍ່ຖືກຕາມການວັດແທກຕົວຈິງນັ້ນ: ຕາມກົດໝາຍທີ່ດິນ ພາກທີ I ບົດບັນຍັດທົ່ວໄປ ໄດ້ລະບຸຢ່າງລະອຽດ ໃນ ມາດຕາ 10.(ໃໝ່) ສິດ ແລະ ໜ້າທີ່ລວມ ຂອງອົງການຄຸ້ມຄອງທີ່ດິນ ຂອງຂໍ້ 2, ຂໍ້ 3, ຂໍ້ 5, ຂໍ້ 6.

ກໍບໍ່ແມ່ນໜ້າທີ່, ຂອບເຂດສິດ ແລະ ຄວາມຮັບຜິດຊອບຂອງຂ້າພະເຈົ້າ(ຈໍາເລີຍ), ຊຶ່ງທັງໝົດມັນແມ່ນ ໜ້າທີ່, ຂອບເຂດສິດ ແລະ ຄວາມຮັບຜິດຊອບໜ້າທີ່ຂອງເຈົ້າໜ້າທີ່ໆ ກ່ຽວຂ້ອງສ້າງຂຶ້ນເອງ ແລະ ມີໃບຢັ້ງຢືນ ເລກທີ 246 / ຫຊສ,ຫຼບ, ລົງວັນທີ 11 / 04 /2015 ຂອງຫ້ອງການຊັບພະຍາກອນທໍາມະຊາດ ແລະ ສິ່ງແວດລ້ອມ ເມືອງຫຼວງພະບາງ, ມີໃບຢັ້ງຢືນ ເລກທີ 205 / ພຊສ, ຫຼວງພະບາງ, ວັນທີ 02 FEB 2016 ຂອງພະແນກຊັບພະຍາກອນທໍາມະຊາດ ແລະ ສິ່ງແວດລ້ອມແຂວງຫຼວງພະບາງ, ກ່ຽວກັບເນື້ອທີ່ດິນຂອງທ້າວ ເພັດຈໍາພອນ ຂຸນດາລາ(ໂຈດ) ທີ່ດິນຕັ້ງຢູ່ບ້ານ ສັງຄະໂລກ ເມືອງຫຼວງພະບາງ, ແຂວງຫຼວງພະບາງ, ກໍໄດ້ບອກແຈ້ງວ່າ: ທາງການເພິ່ນພິມໃບຕາດິນຜິດ.

ສ່ວນຕົວຂ້າພະເຈົ້າແລ້ວ ກໍບໍ່ມີຄວາມສາມາດດອກທີ່ຈະເສກສັນ-ປັ້ນແຕ່ງ ແລະ ປະດິດຄິດແຕ່ງເນລະມິດເອົາ

ໄດ້ ແລ້ວເອົາດີໃສ່ຕົນເອງ, ໂຍນຄວາມອັບປະໂຫຍດໃຫ້ແກ່ບຸກຄົນອື່ນ. ຖ້າຂ້າພະເຈົ້າ ຫາກເນລະມິດໄດ້ ຂ້າພະເຈົ້າ, ບໍ່

ຈໍາເປັນຂາຍດິນນີ້ອອກໃຫ້ຄົນອື່ນເດັດຂາດ.

ແຕ່ຍ້ອນຄວາມທຸກຍາກ, ຈຶ່ງສູ້ຊົນດີ້ນຮົນຫາເງິນລ້ຽງລູກ ເພື່ອສົ່ງເສີມ ໃຫ້ລູກທຸກຄົນໄດ້ຮັບການສຶກສາ ທີ່ດີ, ຈຶ່ງຕັດສິນໃຈຂາຍດິນທັງສອງຕອນນີ້, ຖ້າຈະຂາຍເປັນຕອນ ກໍມີຫຼາຍ ຄົນ ຖາມຊື້, ແຕ່ຂ້າພະເຈົ້າບໍ່ເຫັນດີຂາຍ, ຈຶ່ງເວົ້າວ່າ: ຖ້າໃຜຈະຊື້ ກໍຕ້ອງຊື້ເອົາທັງໝົດ,ໃນມູນຄ່າ **10,000,000 ບາດ**, ມີບາງຄົນກໍຕໍ່ລອງລາຄາ **8,000,000 ບາດ, 9,000,000 ບາດ** ກໍ່ມີ, ພາຍຫຼັງທ້າວ ເພັດຈໍາພອນ ຂຸນດາລາ ( ໂຈດ ) ມາເຫັນກໍມີຄວາມສົນໃຈ ແລ້ວຕໍ່ລອງຂ້າພະເຈົ້າໃນທີ່ສຸດກໍຕົກລົງເປັນເອກະພາບ, ຊື້ເອົາໃນລາຄາ **9, 600, 000 ບາດ,** ແຕ່ຜູ້ກ່ຽວຂໍຊໍາລະເປັນໄລຍະ 3 ປີ, ຕາມທີ່ໄດ້ລະບຸແຈັງ ໃນບົດສັນຍາຊື້-ຂາຍ ດິນ, ເລກທີ 01 / ສຄລ, ທີ່ບ້ານ ສັງຄະໂລກ, ວັນທີ 08 / 01 / 2012 ລະຫ່ວາງ ນາງ ບຸນທັນ ແລະ ທ້າວ ເພັດຈໍາພອນ ຂຸນດາລາ.

ຖ້າຂ້າພະເຈົ້າ, ຫາກຂາຍແຕ່ເວລາເພິ່ນມາຖາມຊື້ລາຄາ **9, 000,000** ບາດພຸ້ນ, ທ້າວ ເພັດຈໍາພອນ ຂຸນດາລາ

(ໂຈດ) ບໍ່ທັນໄດ້ເຂົ້າມາສໍາຜັດດິນດັ່ງກ່າວນີ້ດອກ, ແຕ່ຍ້ອນວ່າຂາຍຕອນດຽວ ເງິນທີ່ຈະຕອບສະໜອງ ຄວາມຕ້ອງການ ກໍບໍ່ພຽງພໍ ທີ່ຈະນໍາໃຊ້, **ຈຶ່ງຂາຍຍົກໝົດບາດດຽວໃນລາຄາ 9,600,000** ບາດ**.**

ຄວາມຈິງທ້າວ ເພັດຈໍາພອນ ຂຸນດາລາ ເພິ່ນກໍເປັນນັກທຸລະກິດເງິນຕື້, ເປັນຜູ້ທີ່ມີຄວາມຮູ້, ຄວາມສາມາດສະ

ຫຼາດແຫຼມຄົມ, ຜູ້ຄົນເຄົາລົບນັບຖື, ຂ້າພະເຈົ້າ, **ກໍບໍ່ເຫັນເພິ່ນອົມໂປ້ມື້** ມາຊື້ ແລະ ກ່ອນຈະຊື້ເພິ່ນເອງ ກໍໄດ້ລົງສໍາຫຼວດກວດກາ, ເບິ່ງເນື້ອທີ່ຕົວຈິງ, ເບິ່ງນິຕິກໍາກ່ຽວກັບໃບຕາດິນ, ເບິ່ງເນື້ອໃນຂອງການຂຽນ ບົດບັນທຶກສັນຍາຊື້-ຂາຍ ຮ່ວມກັນ ແລະ ລົງລາຍເຊັນຮັບເອົາ, ຕໍ່ໜ້າການຈັດຕັ້ງ ທີ່ກ່ຽວຂ້ອງຢ່າງຖືກຕ້ອງ. **ຖ້າຊັບສິ່ງຂອງ ບໍ່ມີຄຸນນະພາບ ຂ້າພະເຈົ້າ, ຄິດວ່າ: ທ່ານ ເພັດຈໍາພອນ ຂຸນດາລາ ກໍຄົງບໍ່ຈ່າຍເງິນດ໋ອກ ແລະ ກໍບໍ່ຖາມເຖິງອິກ. ຂ້າພະເຈົ້າ ຍອມຮັບວ່າ: ຕົນເອງເປັນປະຊາຊົນ ທີ່ທຸກຈົນ, ບໍ່ມີຄວາມຮູ້ ແລະ ບໍ່ເຄີຍຄິດ: ຈະສໍ້ໂກງ, ຍັກຍອກ, ປຸ້ນຈີ້ເອົາຂອງຄົນອື່ນ ມາເປັນຂອງຕົນເລີຍ.**

ຮຽນ ຄະນະປະທານສານພາກ, ທີ່ເຄົາລົບ!

ຄໍາວ່າ: ທຸລະກິດ ມັນເປັນຄໍາເວົ້າທີ່ຍິ່ງໃຫ່ຍມີແຕ່ຜູ້ທີ່ມີລະດັບຄວາມຮູ້, ມີຄວາມສະຫຼາດ, ມີຖານະການເງິນທີ

ໝັ້ນຄົງ ຈຶ່ງຈະດໍາເນີນທຸລະກິດໄດ້ ລໍາພັງແຕ່ຂ້າພະເຈົ້າແລ້ວເຮັດແນວໃດ

2. ເມື່ອສານໄດ້ຄົ້ນຄ້ວນບັນດາເອກະສານ ແລະ ຂໍ້ມູນຫຼັກຖານຕ່າງໆແລ້ວ ເຫັນວ່າບໍ່ມີເຫດຜົນເນື່ອງຈາກວ່າ: ທີ່ດິນຕອນດັ່ງກ່າວ ນາງ ບຸນທັນ (ຈຳເລີຍ) ແມ່ນຮູ້ດີວ່າ ທີ່ດິນຂອງຜູ້ກ່ຽວແມ່ນ ມີເນື້ອທີ່ 5868 ຕາແມັດ ຊື່ງສະແດງອອກຢູ່ບ່ອນວ່າ ການເສຍພາສີທີ່ດິນໃຫ້ບ້ານໃນໄລຍະຜ່ານມາແມ່ນເສຍພາສີໃນເນື້ອທີ່ດິນ 5868 ຕາແມັດ ເທ່ົານັ້ນ ແລະ ມາຮອດປີ 2010 ຜູ້ກ່ຽວຈື່ງໄດ້ມາເສຍພາສີໃຫ້ບ້ານສັງຄະໂລກ ໃນເນື້ອທີ່ 15,868 ຕາແມັດ ແຕ່ຜູ້ກ່ຽວກໍ່ຍັງເມີນເສີຍບໍ່ໄດ້ສະເໜີຕໍ່ນາຍບ້ານສັງຄະໂລກ ແລະ ພະນັກງານທີ່ມາເກັບພາສີທີ່ດິນກ່ຽວກັບການເພີ່ມຂື້ນຂອງເນື້ອທີ່ດິນຕອນດັ່ງກ່າວແຕ່ປະການໃດ ສະນັ້ນ ການຊື້ຂາຍດິນລະຫວ່າງທ້າວ ເພັດຈຳພອນ ຂຸນດາລາ(ໂຈດ), ທ້າວ ອ້ວນ ວົງສຸດທິ ແລະ ທ້າວແສງວິໄລ ຢ່າງວິໄລ ກັບນາງ ບຸນທັນ (ຈຳເລີຍ) ແລະ ທ້າວສຸກສະຫວັນ ເຫັນວ່າຍັງບໍ່ທັນຖືກຕ້ອງ ແລະ ສອດຄ່ອງກັບກົດໝາຍບາງສ່ວນ ຊື່ງສະແດງອອກຢູ່ບ່ອນວ່າ ສັນຍາສະບັບດັ່ງກ່າວສ້າງຂື້ນໂດຍການເຊື່ອງອຳເນື້ອທີ່ດິນ 1 ເຮັກຕາ 5868 ຕາແມັດເທົ່ານັ້ນ ໂດຍອີງໃສ່ໃບເກັບເງີນຄ່າທຳນຽມນຳໃຊ້ທີ່ດິນ ສະບັບລົງວັນທີ 28 ມັງກອນ 2010 ສະນັ້ນ ອີງໃສ່ມາດຕາ 10 ຂໍ້ 3, ມາດຕາ 19 ຂໍ້1, ມາດຕາ 20 ຂໍ້ 3 ແລະ ມາດຕາ 21 ວັກ 2 ຂອງກົດໝາຍວ່າດ້ວຍຂໍ້ຜູກພັນສັນຍາ ແລະ ນອກສັນຍາ ສະບັບປັບປຸງ ປີ 2008 ສັນຍາຊື້ຂາຍດິນ ສະບັບເລກທີ 01/ສຄລ, ລົງວັນທີ 8 ມັງ

ກອນ 2012 ລະຫວ່າງນາງ ບຸນທັນ (ຈຳເລີຍ), ທ້າວສຸກສະຫວັນ ແລະ ທ້າວ ເພັດຈຳພອນ ຂຸນດາລາ(ໂຈດ), ທ້າວ ອ້ວນ ວົງສຸດທິ ແລະ ທ້າວແສງວິໄລ ຢ່າງວິໄລ ແມ່ນເປັນໂມຄະບໍ່ເດັດຂາດ ຫຼື ເປັນໂມຄະບາງສ່ວນ ຊື່ງເປັນການສ້າງຄວາມອັບປະໂຫຍດໃຫ້ແກ່ທ້າວເພັດຈຳພອນ ຂຸນດາລາ(ໂຈດ

 ຮຽນມາດ້ວຍຄວາມເຄົາລົບຢ່າງສູງ. ບ້ານ ສັງຄະໂລກ, ວັນທີ 05. ຕຸລາ( 10 ). 2016.

 **ລາຍເຊັນເຈົ້າ ຂອງຄໍາຮ້ອງ**

ບ່ອນສົ່ງ:

- ສານປະຊາຊົນແຂວງ 1 ສະບັບ

- ສໍາເນົາ 1 ສະບັບ